Minkunga 123
Mu phingudulu yi nlemvo andi
Nkunga wunyimbudulu mu nzila yikuendila ku nzo Yave.
1 Ndimvumbula meso mama kuidi ngeyo Yave
ngeyo beki kundu kiaku ki Kipfumu mu diyilu.
2 Banga meso ma bavika meti tala mioko mi bapfumu bawu ;
banga meso ma kisadi kinketo mantalanga mioko mi pfumu andi wu nketo ;
buawu bobo meso meto mantadilanga kuidi Yave, Nzambi eto,
nate kela kutumona kiadi.
3 Wutumoni kiadi, a Yave, wutumoni kiadi
bila nlenzo wuwombo tutambudi.
4 Mvuezolo wuwombo tutambula kuidi bankua luniemo ;
nlenzo wuwombo kuidi bankua lunangu.